《次韵感学事二首》
元代·方回

风雩谁识旧童儿，法令今惟柱后师。
刻枣谁书惊荡尽，踏槐遗老叹崩离。
堂中授讲亡高座，庑下题名剩续碑。
奎壁不存斋舍改，端能为泯少年诗。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。